συνχυσις και κατηφεια εγενετο τελ[ευτ]ησαντος αγρεοφωντος β του διοδοτου του αρτεμιδωρου περδει[κ]ιαθεν ανδρος αξιολογωτατου και ευγενεστατου ως κοινην απαντων και ιδιαν εκαστου την επ αυτω λυπην υπολαβειν. και εσπουδαζεν μεν και εκκομιζομενον αυτον εν ω πολυτελως εφιλοτειμησατο γυμνασιω δημοσιας ταφης αξιωσαι των δε οικειων αυτου παραιτησαμενων συνελθων ο δημος μετα της βουλης ομοθυμαδον επεβοησατο και ετειμησεν αυτον ταφη δημοσια και εικονων αναθεσεσιν και ανδριαντων αναστασεσιν και ταις αλλαις ταις οφειλομεναις και πρεπουσαις τη αξια αυτου τειμαις μεμνημενος ων τε οι προγονοι αυτου τη πατριδι παρεσχον τε ταις απο των ουσιων φιλοτειμιαις και εν πρεσβειων κατορθωμασιν και ων ο πατηρ αυτου στεφανηφορησας μεν επι αργυριου πολυτελει δοσει πρυτανευσας δε φιλοτειμως αμα και προνοητικως των της πολεως πραγματων και πρεσβευσας δωρεαν προς τε αυτοκρατορα και ηγεμονας και δεκαπρωτειαν μετα επεικειας πασης τελεσας ων τε αυτος αγρεοφων απο της εν παισιν και εφηβοις ηλικιας αρξαμενος φιλοτειμως και εν ανδ[ρ]ασιν τελειον και μεγαλοψυχον επληρωσεν αει την εις την πατριδα διαθεσιν γυμνασιαρχιαν τε αναδεξαμενος δωρεαν και στεφανηφοριαν εν αυτω ετει υπερ ης και αργυριον τω δημω εδωκεν δι ης ου μονον την εις τους πολειτας επεδειξατο πολυτελειαν αλλα και μεχρι της ξενικης γνωσεως εκοσμησεν την πατριδα διηνεκη πασιν παρασχων αφθονον και δαψιλη την του ελαιου χρησιν την τε της γερουσιας γυμνασιαρχιαν ουτως πλουσιως επληρωσεν ως υπο της πολεως αυτην μαρτυρηθηναι επι τη φιλοτειμια και αγωνοθετης γενομενος εν πενταετηριδι προς τε την πολιν και τους επιδημησαντας ξενους και θεατρικους και αθλητας ενιαυσιοις αναλωμασιν υπεβαλετο την τε ενχειρισθεισαν αυτω δεκαπρωτειαν πιστως και αγνως διοικησας επεικειαν αυτη πασαν επεδειξατο οσακις τε εις επιδοσεις εκληθη προσυπηντα ταις της πολεως χρειαις τη ιδια φιλοτειμια συναμιλλωμενος και τοις ευπορωτεροις διηνεκη δε την των θεατρων παρειχεν υπηρεσιαν και εν τοις ιδιωτικοις καιροις επιδεικνυμενος λειτουργου μεγαλοψυχιαν. το δε ολον λαμπροτεραν των απο της τυχης φιλοτειμιων επιδεικνυμενος την της ψυχης και των ηθων φιλαγαθιαν επεικη και ισοτειμον τον εαυτου παρειχεν βιον αιδουμενος μεν τους πρεσβυτερους ως πατερας φιλοστοργως δε και φιλοκαλως προσφερομενος παση ηλικια δικαιος εμ πολιτεια αγνος και περι τας δημοσιας πιστεις ζηλωτος της σωφροσυνης ευσεβης και φιλοστοργος προς τους οικειους αμειμητος προς τους φιλους επεικης και φιλανθρωπος προς τους οικετας. εφ οις πασιν δεδοχθαι τετειμησθαι καθως προγεγραπται και τετελευτηκοτα αγρεοφωντα β του διοδοτου του αρτεμιδωρου περδικιαθεν τη τε δημοσια ταφη και ταις αλλαις ταις οφειλομεναις και πρεπουσαις τη αξια αυτου τειμαις ανατεθηναι τε αυτου και εικονας και ανασταθηναι ανδριαντας εκ δημοσιου της επιγραφης εφ εκαστου γεινομενης αναλογουντως τη τε αξια αυτου και τοις εις την πατριδα πεφιλοτειμημενοις. χρηστε χαιρε.
Caria — Kaunos (Dalyan, nr.) — Rom. Imp. period (reign of Trajan?) — OpAth 8 (1968) 161, 5; 10 (1971) 36, 1 — McC. Kaunos 4 — SEG 50.1109
 Rom. Imp. period (reign of Trajan?) 